Alfred Rudolf Lundgrens kart med Juno-kvartalet i 1885.
**Juno-kvartalet** er et kvartal i Gamla stan i Stockholm. Kvartalet er omgitt av Tyska brinken i nord, Svartmangatan og Tyska brunnsplan i øst, Prästgatan i vest, og Tyska stallplan i sør. Kvartalet består av fem eiendommer: Juno 2, 9, 16, 17 og 18. I Juno 18 er den Tyska kyrkan i Stockholm

Navnet
------

Svartmangatan 20 med Fuhrmans monogram, 1903.
Nesten alle kvartaler i Gamla Stan ble anlagt i løpet av 1600-tallet og senere, og de er alle oppkalt etter begrep (hovedsakelig Guder) fra gresk og romersk mytologi. Juno var den høyeste gudinne i romersk mytologi. Hun var også ekteskapets og moderskapets beskytter.

Kvartalet
---------

Den største bygningen er den tyske kirken som opptar en stor del av kvartalets nordlige del. På kirkens tomt lå i begynnelsen av 1600-tallet det første svenske Riddarhuset, og her hadde i 1636 det svenske Postverket sine første embetslokaler.

I den sørlige delen finner vi Storkyrkoskolan, en estisk skole og Storkyrkobadet. Bygningen på eiendommen Juno 16 (Svartmangatan 20-22) blir også kalt Ehrenstrahlska huset etter David Klöcker Ehrenstrahl, som bygde på tomten i 1660 og også bodde bodde her.

På 1760-tallet ble huset ombygd på oppdrag av den tyskfødte *stadskällarmästare* Peter Heinrich Fuhrmann (1714-1773). Hans og hans kones sammenflettede initialer (P H F M G) i smijern er satt opp over portalen. Fuhrmann åpnet på 1760-tallet en vinstue her, *Fuhrmannska källaren*, som han drev til sin død i 1773. Stedet ble besøkt av blant andre Carl Michael Bellman, Tobias Sergel og Erik Palmstedt. Han testamenterte eiendommen og hele sin formue til den *Tyska S:ta Gertruds församling*. En minnetavle som minner om dette finnes på stedet.

Over et av vinduene i Svartmangatan 16 (Juno 9) sitter en svart steintavle med teksten *Apoteket Svan*. Her lå Apoteket Svanen på slutten av 1700-tallet. Langs Prästgatan, i kvartalets sydvestre del, ligger en hage og en lekeplass som kalles *Junotäppan*. I huset i Tyska stallplan nr 2 åpnet 1937 *Gamla stans bibliotek* som stengte i 2013. Ifølge Stockholms kulturkomité var lokalene vanskelige å finne for allmennheten og heller ikke tilpasset for bevegelseshemmede personer.

Utgravinger
-----------

I forbindelse med gravearbeider for fjernvarme, ble det i 2016 foretatt utgravninger på Junotäppan. Arkeologene fant fundamentrester fra 1300-tallet som kan stamme fra kirken til Dominikanerklosteret i Stockholm eller fra selve klostret. Man oppdaget drøyt to meter tykke grunnmurer av gråstein som går i en annen retning enn 1600-tallets bebyggelse.

Bilder
------

* Tyska kyrkan, Juno 18Tyska kyrkan, Juno 18
* Ehrenstrahlska huset, Juno 16Ehrenstrahlska huset, Juno 16
* Storkyrkoskolan, Juno 16Storkyrkoskolan, Juno 16
* Utgravninger på JunotäppanUtgravninger på Junotäppan

Referanser
----------

1. ↑  Dagens Nyheter: Klostermur från 1300-talet hittades under skolgården i Gamla stan, publisert 1. februar 2016. Arkivert 21. juni 2016 hos Wayback Machine.

Kilder
------

* Hasselblad, Björn; Lindström, Frans (1979). *Stockholmskvarter: vad kvartersnamnen berättar*. Stockholm: Almqvist & Wiksell / Geber. - Side 22. Libris 7219146. ISBN 91-20-06252-4

Eksterne lenker
---------------

* 

* (sv) Stockholmskällan har multimedia som gjelder Juno-kvartalet

| * v
* d
* r
Kvartaler i Gamla stan |
| --- |
| Kvartaler A – M | 
* Achilles
* Acteon
* Æolus
* Aesculapius
* Aglaurus
* Ajax
* Alcmene
* Amphitryon
* Andromeda
* Apollo
* Argus
* Atlas
* Atomena
* Aurora
* Bacchus
* Bootes
* Cadmus
* Callisto
* Cassiopea
* Castor
* Cephalus
* Cepheus
* Cerberus
* Ceres
* Charon
* Cupido
* Cybele
* Cygnus
* Daedalus
* Deucalion
* Diana
* Echo
* Erisichton
* Europa och Europa mindre
* Eurydice
* Galatea
* Ganymedes
* Glaucus
* Gråmunkeholmen
* Helgeandsholmen
* Hippomenes
* Iason
* Icarus
* Iphigenia
* Iris
* Juno
* Latona
* Luna
* Marsyas
* Medea
* Medusa
* Mercurius
* Memnon
* Midas
* Milon
* Morpheus

 | Eldrer gateskilt i Cassiopea-kvartalet |
| Kvartaler N – V | 
* Narcissus
* Nemesis
* Neptunus
* Orpheus
* Palamedes
* Pan
* Pandora
* Parcas
* Pegasus
* Penelope
* Perseus
* Phaeton
* Phoebus
* Pluto
* Pomona större och Pomona mindre
* Pollux
* Prosperia
* Pygmalion
* Pyramus
* Pyreneus
* Python
* Rådstugan
* Strömsborg
* Tre Kronor
* Trivia
* Thisbe
* Tritonia
* Typhon
* Ulysses
* Venus

 |
| Se også | 
* Gamla stan
* Gater og torg i Gamla stan
* Byplanlegging i Gamla stan
* Stockholms bymurer
* Liste over kvartaler i Stockholm
* Stockholms historie

 |